Prin serviciul „Spaţiul privat virtual” (SPV) – ANAF puteţi să vă informaţi asupra obligaţiilor fiscale pe care le aveţi neplătite, puteţi descărca decizii de impunere începând cu anul 2013, puteţi verifica cum declară angajatorul dvs. contribuţiile de asigurări sociale etc.

Ce informaţii se pot primi prin SPV?

– D112 Contrib – Informaţii privind contribuţiile sociale conform datelor declarate de angajatori în declaraţia D112;

– Duplicat Recipisă – Duplicat după recipisa declaraţiilor care se depun electronic. Este un raport generat la data solicitării, nu este recipisa originală primită la depunere;

– Duplicat declaraţie unică – Duplicat după ultimele declaraţii unice depuse (pe capitole – ultimele rectificări, dacă este cazul);

– Interogări Bănci – Situaţia interogărilor efectuate de bănci la ANAF privind veniturile persoanei fizice;

– Istoric Spaţiu Virtual – Istoric activităţi în cadrul spaţiului privat virtual – modificări profil, descărcări;

– Nota obligaţiilor de plată – Cu această notă vă puteţi prezenta la ghişeele trezoreriei pentru achitarea obligaţiilor sau puteţi folosi informaţiile pentru a efectua plata prin mijloace de plată la distanţă (online banking);

– Obligaţii de plată – Situaţia obligaţiilor fiscale de plată neachitate la sfârşitul lunii anterioare;

– Registru intrări-ieşiri – Istoric activităţi în cadrul spaţiului privat virtual – intrări şi ieşiri de documente.

Ce documente se pot elibera prin SPV?

– Certificat de atestare fiscală;

– Adeverinţă de venit;

– Fişă de evidenţă fiscală;

– Certificat de cazier fiscal.

Accesare SPV (Spaţiul Privat Virtual) – ANAF

Pentru a vă înregistra ca utilizator nou (Persoană fizică), accesaţi link-ul:

Înregistrare utilizator

Dacă sunteţi deja înregistrat, pentru autentificare accesaţi link-ul:

Autentificare

Dacă v-aţi uitat numele de utilizator sau parola accesaţi link-ul:

Recuperare credenţiale

Dacă doriţi schimbarea emailului accesaţi link-ul:

Schimbare email

Tutoriale SPV

Pentru instrucţiuni de înregistrare a utilizatorilor şi utilizare a SPV persoane fizice accesaţi link-ul:

Instrucţiuni PDF

Pentru instrucţiuni de înregistrare a persoanelor fizice în SPV accesaţi link-ul:

Instrucţiuni VIDEO

Pentru întrebări şi răspunsuri despre SPV accesaţi link-ul:

Răspunsuri



